b'\n_START_ARTICLE_\nTuek\xc3\xa6ruld\n_START_SECTION_\nBeskrivelse\n_START_PARAGRAPH_\nTuek\xc3\xa6ruld er en stedsegr\xc3\xb8n, gr\xc3\xa6sagtig, fler\xc3\xa5rig urt med tuet v\xc3\xa6kstform. Bladene er oprette til overh\xc3\xa6ngende. De er dybt furede langs midterribben p\xc3\xa5 den nederste halvdel, men trekantede i tv\xc3\xa6rsnit p\xc3\xa5 den \xc3\xb8verste halvdel. Blomsterstilkene h\xc3\xa6ver sig op over bladtuen. De har nogle f\xc3\xa5 h\xc3\xb8jblade og et enkelt blomsterhoved \xc3\xb8verst. Fr\xc3\xb8ene er n\xc3\xb8dder med lange, hvide fr\xc3\xb8haler. Disse fr\xc3\xb8stande minder en del om Bomuldsplantens stande (deraf navnet). Fr\xc3\xb8ene [[Spiring (plante)|spirer]] villigt p\xc3\xa5 fugtig bund._NEWLINE_Rodnettet best\xc3\xa5r af vidt forgrenede tr\xc3\xa6vler\xc3\xb8dder._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,25 \xc3\x97 0,50 (25 \xc3\x97 25 cm/\xc3\xa5r), blomsterst\xc3\xa6nglerne n\xc3\xa5r dog op p\xc3\xa5 40 cm.\n_START_SECTION_\nHjemsted\n_START_PARAGRAPH_\nTuek\xc3\xa6ruld er udbredt i Kaukasus, Centralasien, Sibirien, \xc3\x98stasien, Nordamerika og Europa, herunder ogs\xc3\xa5 i Danmark, hvor den er almindelig i Vest- og Midtjylland. Arten h\xc3\xb8rer hjemme i eller n\xc3\xa6r v\xc3\xa5de, n\xc3\xa6ringsfattige moser og langs sure s\xc3\xb8er, hvor den danner en lav og sparsom r\xc3\xb8rsump t\xc3\xa6t ved bredden og oppe p\xc3\xa5 fast jord, men stadigv\xc3\xa6k d\xc3\xa9r, hvor der er konstant fugtigt. Arten foretr\xc3\xa6kker de mere t\xc3\xb8rre tuer i h\xc3\xb8jmosen - modsat smalbladet k\xc3\xa6ruld, der is\xc3\xa6r findes i de v\xc3\xa5de "h\xc3\xb8ljer"._NEWLINE_I moseomr\xc3\xa5det Drone Moss, som ligger i Berwickshire, England, vokser arten sammen med bl.a. dunbirk, femhannet pil, hedelyng, klokkelyng, n\xc3\xa6bstar, seljepil, Sphagnum papillosum (en art af t\xc3\xb8rvemos) og spidsblomstret siv'